แบงก์โน้ตส์
อาลัย
21 ส.ค. 2554

อาลัย
เช้าวานนี้บุคลากรในธนาคาร แห่งประเทศไทย (ธปท.) รู้สึกเศร้าใจอย่างยิ่ง
เมื่อ กำจร สถิรกุล อดีตผู้ว่าการ ธปท. ช่วงปี 2527– 2533 และอดีตวุฒิสมาชิกปี 2528 เสียชีวิตจากอาการระบบไหลเวียนโลหิตล้มเหลว เมื่อคืนวันที่ 9 พ.ค. รวมอายุได้ 78 ปี 
กำจร เป็นผู้ว่าการ ธปท. ผู้ประกาศลดค่าเงินจาก 23 เป็น 27 บาทต่อเหรียญสหรัฐ เมื่อ 5 พ.ย. 2527 พร้อมปรับระบบอัตราแลกเปลี่ยนเป็นแบบตะกร้าเงิน 
หนุนให้เศรษฐกิจไทยกลับมาฟื้นตัวอย่างรวดเร็ว หลังเผชิญปัญหาขาดดุลการค้ามากมาย
กำจร ยังเป็นผู้จัดตั้งกองทุนเพื่อการฟื้นฟูและพัฒนาระบบสถาบันการเงิน เมื่อปี 2528 นายกำจร เกิดเมื่อวันที่ 10 ส.ค. 2476 เป็นชาวอ.ปากพนัง จ.นครศรีธรรมราช เคยดำรงตำแหน่งสำคัญๆหลายด้าน อาทิ ผู้อำนวยการสำนักงานเศรษฐกิจการคลัง เมื่อปี 2525 ผู้ว่าการ ธปท. วุฒิสมาชิก เมื่อปี 2528 
เพื่อให้ความช่วยเหลือทางการเงินแกสถาบันการเงินที่ประสบปัญหาและคุ้มครองผู้ฝากเงินในกรณีที่สถาบันการเงินปิดกิจการ 
รวมทั้งประกาศใช้ธนบัตรชนิดราคา 60 บาทเนื่องในมหามงคลสมัยที่พระบาทสมเด็จพระเจ้าอยู่หัวทรงเจริญพระชนพรรษาหกสิบพรรษา 5 ธ.ค.2530 เป็นธนบัตรชนิดเดียวในโลกที่เป็นรูปสี่เหลี่ยมจัตุรัส
กำหนดการบำเพ็ญกุศลสวดพระอภิธรรมตั้งแต่ 12-18 พ.ค.นี้ ณ วัดชลประทานรังสฤษฎ์ อ.ปากเกร็ด จ.นนทบุรี